ai4bharat/Pralekha huggingface dataset:
பிரதமர் அலுவலகம்
டிசம்பர் 3-ந் தேதி பிரதமர் இன்பினிட்டி அமைப்பை தொடங்கி வைக்கிறார்
'அப்பால்' என்னும் கருப்பொருள் மையமாக எடுத்துக்கொள்ளப்படுகிறது; ‘எல்லைகளுக்கு அப்பால் ஃபின்டெக்’, ‘நிதிக்கு அப்பால் ஃபின்டெக்’, ‘அடுத்ததற்கு அப்பால் ஃபின்டெக்’ உள்பட பல்வேறு துணை கருப்பொருட்கள் கவனத்தில் கொள்ளப்படும்
பிரதமர் திரு. நரேந்திர மோடி, ஃபின்டெக் தொடர்பான இன்பினிட்டி அமைப்பை டிசம்பர் 3-ந் தேதி காணொலி மூலம் தொடங்கி வைக்கிறார்.
சர்வதேச நிதியியல் சேவைகள் மையங்களின் ஆணையம், இந்திய அரசின் கீழ் கிப்ட் சிட்டி, மற்றும் ப்ளும்பெர்க்குடன் இணைந்து டிசம்பர் 3 மற்றும் 4 ஆகிய தேதிகளில் இந்த நிகழ்ச்சிக்கு ஏற்பாடு செய்துள்ளது. இந்தோனேஷியா, தென்னாப்பிரிக்கா, பிரிட்டன் ஆகிய நாடுகள் இந்த அமைப்பின் முதல் அமர்வின் கூட்டாண்மை நாடுகளாக இருக்கும்.
கொள்கை, வர்த்தகம், தொழில்நுட்பத்தில் உலகின் முன்னணி சிந்தனைகளை இன்பினிட்டி அமைப்பு ஒன்று சேர்க்கும். அனைவருக்குமான வளர்ச்சி மற்றும் மனிதகுலத்துக்கு பெருமளவில் சேவை புரிவதற்காக தொழில்துறையின் ஒத்துழைப்புடன் தொழில்நுட்பமும், புதிய கண்டுப்பிடிப்புகளும் செயல்படுவது குறித்து இதில் விவாதிக்கப்படும்.
இந்த அமைப்பின் முக்கிய கருப்பொருள் 'அப்பால்' என்பதாகும். புவியியல் எல்லைகளை தாண்டி அரசுகள் மற்றும் வர்த்தக நிறுவனங்களுடன் ஃபின்டெக் உலக மேம்பாட்டுக்கு வழிவகுப்பது குறித்து ஆலோசிக்கப்படும். நிதிக்கு அப்பால் ஃபின்டெக், ஸ்பேஸ்டெக், கிரின்டெக், அக்ரிடெக் போன்ற பல்வேறு அம்சங்களை உள்ளடக்கியதாக இருக்கும். பின்டெக் தொழிலில் ஏற்படும் தாக்கம், வருங்காலத்தில் புதிய வாய்ப்புகளை மேம்படுத்துவது குறித்து முக்கிய விவாதங்கள் நடைபெறும்.
70 நாடுகளுக்கு மேல் இந்த அமைப்பில் கலந்து கொள்ள உள்ளன. மலேசியாவின் நிதி அமைச்சர் டென்கு திரு.சர்புல் அசீஸ், இந்தோனேஷிய நிதி அமைச்சர் திருமதி. ஸ்ரீமுல்யானி இந்திராவதி. இந்தோனேஷிய பொருளாதார உருவாக்க அமைச்சர் திரு.சந்தியாக எஸ் யுனோ, ரிலையன்ஸ் நிறுவனத்தின் தலைவர் திரு.முகேஷ் அம்பானி, சாப்ட்பேங்க் குருப் கார்ப்பரேன் தலைவர் திரு.மசயோஷி சன், ஐபிஎம் கார்ப்பரேஷன் தலைவர் திரு.அரவிந்த் கிருஷ்ணா, கோடக் மகேந்திரா பேங்க் நிறுவனத்தின் மேலாண்மை இயக்குனர் மற்றும் சிஇஓ திரு. உதய் கோடக் உள்ளிட்டோர் இந்த நிகழ்ச்சியில் சிறப்புரையாற்றுவார்கள். நிதிஆயோக், இன்வெஸ்ட் இந்தியா, ஃபிக்கி, நாஸ்க்காம் ஆகியவை இந்த ஆண்டின் முக்கிய கூட்டு நிறுவனங்களாகும்.
நிதி அமைச்சகம்
இந்திய ரயில்வே துறையில் ரயில்கள் மோதிக் கொள்ளும் சம்பவங்கள் 2018-19ல் இல்லாமல் போய்விட்டன என்கிறது 2018-19 ஆம் ஆண்டுக்கான பொருளாதார ஆய்வறிக்கை
ரயில் விபத்துகளின் எண்ணிக்கை குறித்த பிரிவு வாரியான தகவல்களின்படி, 2018-19 ஆம் ஆண்டில் இந்திய ரயில்வே துறையில் ரயில்கள் மோதிக் கொள்ளும் சம்பவங்கள் நடக்கவில்லை என்று தெரிய வந்துள்ளது. அதேபோல ரயில்கள் தடம்புரண்ட சம்பவங்கள் 2016-17ல் 78 என்ற நிலையில் இருந்து 2018-19ல் 46 என குறைந்துள்ளது. மத்திய நிதி மற்றும் பெரு நிறுவன விவகாரங்களுக்கான அமைச்சர் திருமதி நிர்மலா சீதாராமன் நாடாளுமன்றத்தில் இன்று சமர்ப்பித்த 2018-19 ஆம் ஆண்டுக்கான பொருளாதார ஆய்வறிக்கையில் இந்தத் தகவல்கள் தெரிவிக்கப் பட்டுள்ளன.
2017-18 ஆம் ஆண்டில் வருமானம் ஈட்டும் சரக்குகள் ஏற்றுதல் அளவு  1159.55 மில்லியன் டன்களாகக் குறிப்பிடப்பட்டுள்ளது.
2018-19 ஆம் ஆண்டில் 1221.39 மில்லியன் டன்கள் அளவுக்கு வருமானம் ஈட்டும் சரக்குகளைக் கையாண்டிருப்பதாக 2018-19 ஆம் ஆண்டுக்கான பொருளாதார ஆய்வறிக்கை தெரிவித்துள்ளது. 2017-18 ஆம் ஆண்டைவிட இது 61.84 மில்லியன் டன்கள் அதிகம். அதாவது 5.33 சதவீதம் அதிகமாகும்.
தூய்மை ரயில் இணையதள தகவலின்படி, `ஏ' தரநிலையில் உள்ள ரயில் நிலையங்களில், தூய்மையான ரயில் நிலையப் பட்டியலில் `பீஸ்' ரயில் நிலையம் முதலாவது இடத்தில் உள்ளது. `ஏ1' பிரிவில் உள்ள ரயில் நிலையங்களின் பட்டியலில் தூய்மையானவற்றில் விசாகப்பட்டினம் ரயில் நிலையம் முதலிடத்தைப் பிடித்துள்ளது. மின்சாரம் மற்றும் தண்ணீர் சிக்கனத்திலும் இந்திய ரயில்வே துறை நல்ல முயற்சிகளை மேற்கொண்டிருக்கிறது. `பசுமை ரேட்டிங்' பெறுவதற்கு ரயில் நிலையங்களுக்கு இடையே போட்டி ஏற்பட்டிருக்கிறது.
இதுவரை இந்திய தொழில் கூட்டமைப்பு மூலமாக 10 ரயில் நிலையங்கள், 34 பணிமனைகள் மற்றும் 4 உற்பத்திப் பிரிவுகளுக்கு பசுமை சான்றிதழ்கள் வழங்கப் பட்டிருப்பதாக 2018-19 ஆம் ஆண்டுக்கான பொருளாதார ஆய்வறிக்கையில் தெரிவிக்கப் பட்டுள்ளது.
ஆயுஷ்
சர்வதேச முதலாவது ஆயுஷ் முதலீடு மற்றும் புதிய கண்டுபிடிப்புகள் மாநாடு காந்திநகரில் முடிவடைந்தது. 9,000 கோடி ரூபாய் அளவிற்கு முதலீடு ஈர்க்கப்பட்டது
சர்வதேச முதலாவது ஆயுஷ் முதலீடு மற்றும் புதிய கண்டுபிடிப்புகள் மாநாடு காந்திநகரில் நேற்றிரவு முடிவடைந்தது. இதில் மருந்து உற்பத்தித்துறை, தொழில்நுட்பம் மற்றும் நோய் கண்டறிதல், விவசாயிகள் மற்றும் வேளாண்மை ஆகிய துறைகளில் 9,000 கோடி ரூபாய் அளவிற்கு முதலீடு ஈர்க்கப்பட்டது.
இம்மாநாட்டின் போது பல்வேறு நாடுகள், பிரபல ஆராய்ச்சி கழகங்கள், விவசாய குழுக்கள் மற்றும் தொழில் நிறுவனங்களுக்கிடையே 70-க்கும் மேற்பட்ட ஒப்பந்தங்கள் கையெழுத்தானது.
இந்நிகழ்ச்சியில் பேசிய மத்திய ஆயுஷ் அமைச்சர் திரு சர்பானந்த சோனாவால் இத்துறையில் முதலீட்டை ஈர்க்கும் வகையில் இம்மாநாடு நடைபெற்றதாக தெரிவித்தார். உலகில் உள்ள முதலீட்டாளர்கள் மற்றும் தொழில் முனைவோர்கள் ஆயுஷ் துறையின் நன்மைகள் மற்றும் வலிமைகள் குறித்து உணர்ந்ததாக கூறினார். ஆயுஷ் துறையில் முதலீடு மற்றும் புதிய கண்டுபிடிப்புக்கான வாய்ப்புகள் ஏராளமாக உள்ளது என்று தெரிவித்தார்.
இந்நிகழ்ச்சியில் பேசிய மத்திய விளையாட்டு மற்றும் இளைஞர் நலன் விவகாரத்துறை அமைச்சர் அனுராக் தாக்கூர், கடந்த 2014 ஆண்டு ஆயுஷ் துறையின் சந்தை மதிப்பு 3 பில்லியன் டாலராக இருந்த நிலையில், தற்போது 18 பில்லியன் டாலர் அளவிற்கு உயர்ந்துள்ளதாக குறிப்பிட்டார்.
ஆண்டுக்கு 75 சதவீதம் அளவிற்கு ஆயுஷ் சந்தை மதிப்பு அதிகரித்து வருவதாக திரு அனுராக் தாக்கூர் தெரிவித்தார்.
மேலும் இது குறித்து விரிவான தகவலுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1819238
மத்திய அமைச்சரவை
கொல்கத்தா துறைமுகப் பொறுப்புக் கழகத்தின் பெயரை சியாம பிரசாத் முகர்ஜி துறைமுகம் என பெயர் மாற்றம் செய்ய மத்திய அமைச்சரவை ஒப்புதல்.
பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில், கொல்கத்தா துறைமுகத்தின் பெயரை சியாம பிரசாத் முகர்ஜி துறைமுகம் எனப் பெயர் மாற்றம் செய்ய ஒப்புதல் அளிக்கப்பட்டது.
2020 பிப்ரவரி 25-ஆம் தேதி நடைபெற்ற கொல்கத்தா துறைமுகப் பொறுப்புக் கழகத்தின் வாரியக்குழு உறுப்பினர்கள் கூட்டத்தில், கொல்கத்தா துறைமுகத்தின் பெயரை, சிறந்த நீதிபதி, கல்வியாளர், சிந்தனையாளர் மற்றும் வெகுஜனத் தலைவர் எனப் பன்முகத் திறமை கொண்ட மேதையான சியாம பிரசாத் முகர்ஜியின் பெயரில், சியாம பிரசாத் முகர்ஜி துறைமுகம், கொல்கத்தா எனப் பெயர் மாற்றம் செய்யத் தீர்மானம் நிறைவேற்றப்பட்டது.
2020 ஜனவரி 12-ஆம் தேதி நடைபெற்ற கொல்கத்தா துறைமுகத்தின் நூற்று ஐம்பாதாவது ஆண்டு விழா தொடக்க நிகழ்ச்சியின் போது, மேற்கு வங்க மாநில மக்களின் உணர்வுகளைக் கருத்தில் கொண்டு, மேற்கு வங்கத்தின் சிறந்த மகன்களில் ஒருவரும், தேசிய ஒருமைப்பாட்டின் முன்னணி தலைவரும், வங்கத்தின் வளர்ச்சியை கனவாகக் கண்டவரும் , தொழில்மயத்தை ஊக்குவித்தவரும், ஒரு தேசம் ஒரே சட்டம் என்பதைத் தீவிரமாக ஆதரித்தவருமான டாக்டர் சியாம பிரசாத் முகர்ஜியின் பெயர் , கொல்கத்தா துறைமுகத்துக்கு சூட்டப்படும் என அறிவிக்கப்பட்டது.
(பொதுவாக, இந்தியாவில் உள்ள பெரிய துறைமுகங்கள் எந்த நகரங்களில் அமைந்துள்ளதோ, அவற்றின் பெயரில் வழங்கப்படும். இருப்பினும், சில துறைமுகங்களுக்கு சிறப்பு நேர்வாக அல்லது சிறந்த தலைவர்களின் பங்களிப்பைப் போற்றும் விதமாக அத்தகைய பெரிய தலைவர்களின் பெயர்கள் கடந்த காலங்களில் சூட்டப்பட்டதுண்டு. 1989-ஆம் ஆண்டு நவசேவா துறைமுகத்துக்கு, ஜவஹர்லால் நேரு துறைமுகப் பொறுப்புக்கழகம் எனப் பெயர் சூட்டப்பட்டது. தூத்துக்குடி துறைமுகம், 2011-இல் கப்பலோட்டியத் தமிழர் பெயரில் வ.உ.சிதம்பரனார் துறைமுகப் பொறுப்புக்கழகம் எனவும், எண்ணூர் துறைமுகம், காமராஜர் துறைமுகம் எனவும் பெயர் மாற்றம் செய்யப்பட்டன. தமிழகத்தின் முன்னாள் முதலமைச்சரும், சிறந்த விடுதலைப் போராட்ட வீரருமான திரு. கே.காமராஜரின் பெயர் எண்ணூர் துறைமுகத்துக்கு சூட்டப்பட்டது. அண்மையில், 2017-ஆம் ஆண்டு, காண்ட்லா துறைமுகம், தீன்தயாள் துறைமுகம் எனப் பெயரிடப்பட்டது. இவை தவிர, பல விமான நிலையங்களுக்கு இந்தியாவின் பெரும் தேசியத் தலைவர்களின் பெயர்கள் சூட்டப்பட்டுள்ளன
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2022க்கான மையப்படுத்தப்பட்ட பொதுமக்கள் குறைதீர்த்தல் மற்றும் கண்காணிப்பு அமைப்பின் ஆண்டறிக்கையை மத்திய அமைச்சர் டாக்டர் ஜிதேந்திர சிங் வெளியிட்டார்
2022க்கான மையப்படுத்தப்பட்ட பொதுமக்கள் குறைதீர்த்தல் மற்றும் கண்காணிப்பு அமைப்பின் ஆண்டறிக்கையை மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; ; பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் வெளியிட்டார்
இந்த அறிக்கையின் முக்கிய அம்சங்கள் வருமாறு:
2022ல் அனைத்து அமைச்சகங்கள் மற்றும் துறைகளால் 18,19,104 குறைகள் வரப்பெற்றன. இவற்றில் 15,68,097 குறைகளுக்குத் தீர்வு காணப்பட்டன. இவற்றிலும் 11,29,642 குறைகள் மத்திய அமைச்சகங்களாலும் 4,38,455 குறைகள் மாநிலங்கள் மற்றும் யூனியன் பிரதேசங்களாலும் பைசல் செய்யப்பட்டன.
2021ல் 32 நாட்களாக இருந்த மத்திய அமைச்சகங்கள் மற்றும் துறைகளின் சராசரி பைசல் காலம் 2022ல் 27 நாட்களாக மேம்பட்டுள்ளது. 1,71,509 மேல்முறையீடுகள் வரப்பெற்றன. இவற்றில் 80% பைசல் செய்யப்பட்டன. 2022 ஜூலை – நவம்பர் காலத்தில் பிஎஸ்என்எல்-ன் அழைப்பு மையங்களால் நடத்தப்பட்ட கருத்துபெறுதல் தரவரிசையில் 57,000க்கும் அதிகமான குறைதீர்த்தல்களில் மிகச்சிறப்பு, மிக நன்று என குடிமக்களிடமிருந்து கருத்துக்கள் வந்துள்ளன.
2022 ஆகஸ்ட்டில் 1.14 லட்சம், செப்டம்பரில் 1.17 லட்சம், அக்டோபரில் 1.19 லட்சம், நவம்பரில் 1.08 லட்சம் என அமைச்சகங்கள் மற்றும் துறைகளால் குறைகள் பைசல் செய்யப்பட்டுள்ளன. மையப்படுத்தப்பட்ட பொதுமக்கள் குறைதீர்த்தல் மற்றும் கண்காணிப்பு அமைப்பு தொடங்கப்பட்டதிலிருந்து ஒவ்வொரு மாதமும் ஒரு லட்சத்திற்கும் அதிகமான குறைகள் தீர்க்கப்படுவது இதுவே முதன்முறையாகும். மொத்த நிலுவை என்பது முன்னெப்போதும் இல்லாத வகையில் மத்திய அமைச்சகங்களில் 0.72 லட்சம் எனவும் மாநிலங்களில் 1.75 லட்சம் எனவும் முறையீடுகள் குறைந்துள்ளன.
பொதுமக்களின் குறைகளைத் தீர்ப்பதில் பொறுப்புத்தன்மை, மேல்முறையீட்டு வசதி, நடவடிக்கை எடுக்கப்பட்ட அறிக்கை கட்டாயம் , பின்னூட்டத்திற்கான அழைப்பு மையம் ஆகியவற்றைத் துறை செயல்படுத்தியுள்ளதை, 2022 டிசம்பரில் நாடாளுமன்றத்தில் சமர்ப்பிக்கப்பட்ட, பணியாளர் நலன், மக்கள் குறைதீர்த்தல் மற்றும் ஓய்வூதியங்கள் அமைச்சகத்திற்கான நாடாளுமன்ற நிலைக்குழுவின் 121வது அறிக்கை பாராட்டியுள்ளது. இந்த அமைப்பின் இணையப்பக்கம் அட்டவணைப் பட்டியலில் உள்ள அனைத்து மொழிகளிலும் கிடைப்பதை உறுதிசெய்துள்ளதையும் இந்தக்குழு பாராட்டியுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1885015
கப்பல் போக்குவரத்து அமைச்சகம்
2018 ஏப்ரல் முதல் மே வரையிலான காலத்தில் பெரிய துறைமுகங்கள் 2.41% வளர்ச்சி பெற்றுள்ளன
இந்தியாவில் உள்ள பெரிய துறைமுகங்கள் 2.41% வளர்ச்சி பெற்றிருப்பதுடன், 2018 ஏப்ரல் முதல் மே வரையிலான காலத்தில் 116.26 மில்லியன் டன் சரக்குகளை கையாண்டு, சாதனை படைத்துள்ளன. முந்தைய ஆண்டின் இதே கால கட்டத்தில் 113.52 மில்லியன் டன் சரக்குகள் கையாளப்பட்டது.
2018 ஏப்ரல் முதல் மே வரையிலான காலகட்டத்தில், 9 துறைமுகங்கள் , பாரதீப், விசாகப்பட்டினம், காமராஜர், சென்னை, கொச்சி, புது மங்களூரு, ஜவஹர்லால்நேரு துறைமுகம் மற்றும் தீன்தயாள் துறைமுகங்கள் சரக்குப் போக்குவரத்தில் குறிப்பிடத்தக்க வளர்ச்சி அடைந்துள்ளன.
முக்கிய துறைமுகங்களில் கையாளப்பட்ட சரக்குப் போக்குவரத்து:
- காமராஜர் துறைமுகம் மிக அதிக  வளர்ச்சியை பதிவு செய்துள்ளது. அதற்கு அடுத்தபடியாக கொல்கத்தா  , கொச்சி , பாரதீப்  மற்றும் புது மங்களூரு  வளர்ச்சி பெற்றுள்ளன.
- காமராஜர் துறைமுகத்தில், இதர பல்வகை சரக்குகள் 28.16%, இதர திரவங்கள் 16.67%, அனல் & நீராவி நிலக்கரி 6.64% மற்றும் பி.ஓ.எல் 5.99% அளவிற்கு கையாளப்பட்டதே, இந்த வளர்ச்சிக்கு முக்கிய காரணமாகும்.
கூடுதல் விவரங்களுக்கு www.pib.nic.in என்ற இணையதளத்தை காணவும்.
(Visitor Counter : 98
PIB Headquarters
அஞ்சல் ஆயுள் காப்பீடு முகவர்களுக்கான நேர்காணல்; ஜூலை 15 நடைபெறும்
அஞ்சல் துறை சேவைகளான அஞ்சல் ஆயுள் காப்பீடு மற்றும் ஊரக அஞ்சல் ஆயுள் காப்பீடு விற்பனைக்கான நேரடி முகவர் பணிக்கான நேர்காணல் 15.07.2017 அன்று காலை 10:00 மணியளவில் நடைபெற உள்ளது.
இந்தப் பணிக்கு விண்ணப்பிக்க விரும்புவர்கள் பன்னிரெண்டாம் வகுப்பில் அல்லது பத்தாம் வகுப்பு/ டிப்ளோமா கல்வி தகுதியில் தேர்ச்சி பெற்று இருக்க வேண்டும். இந்தப் பணிக்கான வயது வரம்பு 18 லிருந்து 65 வரை. அஞ்சல் அலுவகத்தில் தொடர் வைப்புத்தொகை முகவர்களாக இருக்க வேண்டும்.
வேலையில்லா, சுயதொழில் புரியும் இளைஞர்கள், ஏதேனும் ஆயுள் காப்பீட்டு குழுமத்தின் முன்னாள் காப்பீட்டு ஆலோசகர்கள், முன்னாள் முகவர்கள், அங்கன்வாடி மற்றும் மகிளா மண்டல் பணியாளர்கள், சுய உதவிக் குழுக்கள், ஓய்வு பெற்ற மத்திய மற்றும் மாநில அரசு ஊழியர்கள், ஏதேனும் காப்பீட்டு குழுமத்தின் முன்னாள் காப்பீட்டு ஆலோசகர்கள், முன்னால் இராணுவ வீரர்கள் உள்ளிட்டவர்கள் நேர்காணலில் பங்கேற்கலாம். தொழில் செய்ய விரும்பும் அஞ்சல் துறை ஊழியர்களும் விண்ணப்பிக்கலாம். விண்ணப்பதரர்கள் சென்னை நகரம், தாம்பரம், ஆவடி, அம்பதூர் மற்றும் செங்கல்பட்டில் வசிப்பவராக வேண்டும்.
இந்தப் பணிக்கான நேர்காணலை அஞ்சல் துறை, தலைமை அஞ்சல் அலுவலர், சென்னை பொது அஞ்சல் அலுவலகத்தில் நடைபெறும். விண்ணப்பதாரர்கள் நேர்காணலின்போது தங்கள் கல்வி தகுதி மற்றும் பிற விவரங்கள் தொடர்பான சான்றிதழ்கள் / ஆவங்களுடன் இரண்டு புகைப்படங்களை சமர்ப்பிக்கவேண்டும். தேர்வு செய்யப்பட்ட நபர்கள் அஞ்சல் துறைக்கு ரூ. 25௦ வை உரிமத் தொகை வழங்கவேண்டும்.
அறிவியல் மற்றும் தொழில்நுட்பத்துறை
மத்திய இமயமலைப் பகுதியில் உள்ள கள்பொருட்களுக்கானமுக்கிய ஏரோசோல்காரணிகள்வடமேற்குஇந்தியா, பாகிஸ்தான் மற்றும் அரபிக்கடல்தூசி போக்குவரத்தாகும்
கனிம தூசி, பயோமாஸ்எரிப்பு, செகண்டரிசல்பேட், வடமேற்கு இந்தியா மற்றும் பாகிஸ்தானிலிருந்து வரும் செகண்டரிநைட்ரேட், டெல்லி போன்ற மாசுபட்ட நகரங்கள், தார் பாலைவனம் மற்றும் அரபிக் கடல் பகுதி மற்றும் நீண்ட தூரத்திற்குக் கொண்டு செல்லப்படும் கடல்சார்துகள் கலந்த ஏரோசோல்கள் ஆகியவையே மத்திய இமயமலைப்பகுதியில் ஏரோசோல்களின்- துகள் பொருட்களுக்கான முக்கிய ஆதாரங்கள் என ஆய்வு ஒன்றுதெரிவிக்கிறது.
அறிவியல் மற்றும் தொழில்நுட்பத்துறையின்  கீழ் உள்ள ஒரு தன்னாட்சி ஆராய்ச்சி நிறுவனமான நைனிடால், ஆர்யபட்டா ஆராய்ச்சி ஆய்வுக் கழகத்தின்  ஆராய்ச்சியாளர்கள், மத்திய இமயமலைப் பகுதியில், அனைத்து ஏரோசோல்களையும் உள்ளடக்கிய மொத்த ரசாயனக் கூறுகள் மற்றும் அவற்றுக்குக் காரணமானவற்றின் துகள்களின் அளவுகள்  மற்றும் காற்று மாசுபாடு குறித்து ஆய்வொன்றை மேற்கொண்டனர்.
கார்போனேசியஸ்ஏரோசோல்கள்  மற்றும் எலிமெண்டல்கார்பன்  ஆகியவை குளிர்காலத்தில் அதிகபட்சமாகக் காணப்படுவதாகவும் இதற்குக் காரணம்
இந்தோ-கங்கை சமவெளிகள் மற்றும் இமயமலை மீது பயோமாஸ் எரிக்கப்படுவதும், அங்கு நிலவும் சூடு மற்றும் ஆழமற்ற கலவை அடுக்கும் என்றும் ஆய்வு கூறுகிறது. .
பயோமாஸ் எரிக்கப்படுவதால் ஏற்படும் ஏரோசோல்களினால் குறிப்பிடத்தக்க விளைவுகள் குறித்தும் ஆய்வாளர்கள் ஆலோசனை தெரிவித்துள்ளனர். நைனிடால் மீது அதிக அளவில் நீரில் கரையக்கூடியஆர்கானிக்கார்பன் மற்றும் பயோமாஸ் எரிக்கப்படுவதால் ஏற்படும் குறிப்பிடத்தக்க விளைவுகள், அல்லது இரண்டாம் நிலை அல்லது பழைய ஆர்கானிக் ஏரோசோல்களின் பங்களிப்புகுறித்தும்ஆய்வுகூறுகிறது.
மேலும் விவரங்களுக்கு, டாக்டர் உமேஷ் சந்திர தும்கா  மற்றும் திரு. ராகுல் ஷியோரன்  ஆகியோரை தொடர்பு கொள்ளவும்.
------
(Visitor Counter : 92
பிரதமர் அலுவலகம்
சூரிய நமஸ்காரம் செய்த 75 லட்சம் பேரை பிரதமர் பாராட்டியுள்ளார்
உடல் தகுதியோடு இருக்கவேண்டியதன் முக்கியத்துவத்தை வலியுறுத்திய பிரதமர் திரு.நரேந்திர மோடி
சூரிய நமஸ்காரம் செய்த 75 லட்சம் பேரை பாராட்டியுள்ளார்.
இந்தியாவின் தலை சிறந்த விளையாட்டு வீரர்களுடன் இன்று 75 லட்சம் பேர் சூரிய நமஸ்காரம் செய்தது குறித்த இந்திய விளையாட்டுக்கள் ஆணையத்தின் ட்விட்டருக்கு பதிலளித்து பிரதமர் ட்விட்டரில் பதிவிட்டிருப்பதாவது :
"உடல் தகுதியோடு இருப்பதன் முக்கியத்துவத்தையும் நோய் எதிர்ப்பு சக்தியை அதிகரிப்பதையும் தற்போதய உலகளாவிய பெருந்தொற்று உறுதி செய்துள்ளது.இது மகத்தான முயற்சியாகும்.
அதே சமயம் முகக்கவசங்கள் அணிதல், தகுதி உள்ளவர்கள் தடுப்பூசி செலுத்தி கொள்ளுதல் போன்ற கொவிட் -19 தொடர்பான விதிமுறைகள் அனைத்தையும் நீங்கள் அனைவரும் பின்பற்ற நான் மீண்டும் வேண்டுகோள் விடுக்கிறேன்."
(
பிரதமர் அலுவலகம்
அர்ஜென்டினா அதிபர் தேர்தலில் வெற்றி பெற்ற ஆல்பெர்ட்டோ பெர்னாண்டசுக்கு பிரதமர் வாழ்த்து
அர்ஜென்டினா அதிபர் தேர்தலில் வெற்றி பெற்ற ஆல்பெர்ட்டோ பெர்னாண்டசுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“ஆல்பெர்ட்டோ பெர்னாண்டஸ், அதிபர் தேர்தலில் உங்களது மகத்தான வெற்றிக்காக இதயங்கனிந்த வாழ்த்துகளைத் தெரிவித்துக் கொள்கிறேன். இந்தியா மற்றும் அர்ஜென்டினாவுக்கு இடையே பாதுகாப்பு ஒத்துழைப்பை வலுப்படுத்தவும், மேலும் விரிவுபடுத்தவும் தங்களுடன் சேர்ந்து பாடுபடுவதை எதிர்நோக்கியுள்ளேன்” என்று பிரதமர் கூறினார்.
Narendra Modi
✔@narendramodi
அதிபர் தேர்தலில் @alferdez உங்களது மகத்தான வெற்றிக்காக இதயங்கனிந்த வாழ்த்துகளைத் தெரிவித்துக் கொள்கிறேன். இந்தியா மற்றும் அர்ஜென்டினாவுக்கு இடையே பாதுகாப்பு ஒத்துழைப்பை வலுப்படுத்தவும், மேலும் விரிவுபடுத்தவும் தங்களுடன் சேர்ந்து பாடுபடுவதை எதிர்நோக்கியுள்ளேன்.
பாதுகாப்பு அமைச்சகம்
தேசிய அளவிலான தளவாடப் போக்குவரத்து தொடர்பான கருத்தரங்கு 'லோஜிசெம் வாயு - 2022' டெல்லியில் நடைபெறுகிறது
ஏப்ரல் 28-ம் தேதி புது தில்லியில் உள்ள விமானப்படை அரங்கத்தில் தேசிய அளவிலான ஆயுத தளவாடப் போக்குவரத்து தொடர்பான கருத்தரங்கிற்கு இந்திய விமானப் படை ஏற்பாடு செய்துள்ளது. இதனை விமானப்படைத் தளபதி தொடங்கிவைத்து முக்கிய உரையாற்றுகிறார். இந்த கருத்தரங்கின் கருப்பொருள் 'விமானப் போர் நடவடிக்கைகளுக்கான லாஜிஸ்டிக்ஸ் ஆதரவை ஒழுங்கமைத்தல்' என்பதாகும்.
தேசிய தளவாடக் கொள்கை மற்றும் செயற்கை நுண்ணறிவு, ML, Blockchain மற்றும் இணையவழித் தொழில்நுட்பம் போன்ற நவீன தொழில்நுட்பங்களின் பயன்பாடு தொடர்பான அம்சங்களை அரசு, தொழில்துறை மற்றும் சிந்தனையாளர்கள் போன்ற துறை சார்ந்த நிபுணர்கள் ஆய்வு செய்வர். இராணுவ தளவாடத் துறையில் நவீன தொழில்நுட்பங்கள் இணைக்கப்படும் போது, அதன் செயல்பாடுகளுக்கு ஆதரவாக இந்திய விமானப் படை அதன் வர்த்தகத்தில் விநியோகச் சங்கிலி மேலாண்மையில் குறிப்பிடத்தக்க தாக்கத்தை ஏற்படுத்தும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1820177
பிரதமர் அலுவலகம்
மகாளய தினத்தை முன்னிட்டு நாட்டு மக்களுக்கு பிரதமர் வாழ்த்து
மகாளய தினத்தை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“மகாளய தினத்தன்று துர்கை அன்னையைப் பிரார்த்தனை செய்து, நம் மக்களின் நலனுக்காக அவரது ஆசிகளைப் பெறுகிறோம். அனைவரும் மகிழ்ச்சியாக, ஆரோக்கியத்துடன் இருக்கட்டும். செழிப்பும், நல்லிணக்கமும் எங்கும் தழைக்கட்டும். சுபமான மகாளயம்”, என்று பிரதமர் வெளியிட்டுள்ள ட்விட்டர் பதிவில் கூறியிருக்கிறார்.
பாதுகாப்பு அமைச்சகம்
“கொரோனா போராளிகளுக்கு இராணுவப் படையினரின் மரியாதை” செய்கைகளுக்கு இராணுவப் படையினருக்கு பாதுகாப்புத் துறை அமைச்சர் திரு ராஜ்நாத் சிங் பாராட்டு
கொரோனா வைரஸ் பரவாமல் தடுப்பதற்காக தொடர்ந்து போராடி வரும் கொரோனா போராளிகளுக்கு வணக்கம் செலுத்துவதற்காக நிலத்திலும், நீரிலும், வானிலும் நாட்டின் பல்வேறு இடங்களிலும் நூற்றுக்கணக்கான செயல்பாடுகளை நிகழ்த்தியதற்காக இராணுவப் படையினரின் முயற்சிகளுக்கு பாதுகாப்புத் துறை அமைச்சர் திரு ராஜ்நாத் சிங் பாராட்டு தெரிவித்தார்.
“உலக அளவிலான இந்த தொற்று நோய்க்கு எதிராகப் போராடி வரும் கொரோனா போராளிகளுக்கு நன்றி தெரிவிக்கும் விதமாக, இராணுவப் படையினர் இன்று பல்வேறு செயல்களை நிகழ்த்தினர். கோவிட் 19 தொற்றுக்கு எதிராக இந்தியா மேற்கொண்டுள்ள போராட்டத்தில் ஈடுபட்டுள்ள அனைவருக்கும் தார்மீக ரீதியில் மன வலிமையூட்டும் வகையில், பாராட்டத்தக்க பணியை முன்னணி வீரர்கள் செய்து வருகின்றனர்” என்றும் அவர் கூறினார்
மருத்துவர்கள் காவல்துறையினர் மற்றும் இதர முன்னணிப் போராளிகளுக்கு நன்றி தெரிவிக்கும் விதமாக பல்வேறு நிகழ்ச்சிகளை நிகழ்த்திக் காட்ட சிறப்பு முயற்சிகளை எடுத்த இராணுவப் படையினருக்கு திரு ராஜ்நாத்சிங் நன்றி தெரிவித்தார். தற்போதைய சவாலான சூழ்நிலையில், ஒட்டுமொத்த தேசமும் ஒற்றுமையாக இணைந்து நிற்கிறது என்றும் அவர் கூறினார்.
இராணுவப் படை, கடற்படை மற்றும் இந்திய விமானப்படை மற்றும் இந்திய கடலோரக் காவல்படை பல மருத்துவமனைகளிலும் மரியாதை செலுத்தியதைக் கண்ட, பல மாநகராட்சிகள், பெரிய மற்றும் சிறிய நகரங்களில், டில்லி, கொல்கத்தா, சென்னை, பெங்களூரு, போபால், அமிர்த்சர், பெல்காம் இராணிக்கெட் பிதொராகர் ஆகியவையும் அடங்கும்.
(Visitor Counter : 118
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும், அடுத்த 3 நாட்களில் சுமார் 36 லட்சம் தடுப்பூசி
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 36,37,030 தடுப்பூசி டோஸ்களை மத்திய அரசு கூடுதலாக அளிக்க உள்ளது.
இதுவரை, 17.02 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை எட்டு மணி வரையிலான நிலவரப்படி, 16,07,94,796 டோஸ் தடுப்பு மருந்து  பயன்படுத்தப்பட்டுள்ளது.
94,47,614 கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்கள் வசம் கையிருப்பில் உள்ளன.
தமிழகத்திற்கு இதுவரை 71,03,950 தடுப்பூசி டோஸ்கள் அளிக்கப்பட்டுள்ளன. இதில் 8.83 விழுக்காடு வீணானதாகத் தெரிவிக்கப்பட்டுள்ளது. இதனையும் சேர்த்து, 67,83,227 தடுப்பூசி டோஸ்கள் பயன்படுத்தப்பட்டுள்ளன. 3,20,723 தடுப்பூசி டோஸ்கள் தமிழகத்தின்வசம் கையிருப்பில் உள்ளன. 1,00,000 தடுப்பூசி டோஸ்கள் விரைவில் அளிக்கப்பட உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1716069
••••
கனரகத் தொழில்கள் அமைச்சகம்
சர்வதேச போட்டித்திறன் மிக்க உற்பத்தியை இந்தியாவில் ஊக்குவிப்பதற்காக 6 தொழில்நுட்ப தளங்கள் தொடக்கம்
இந்தியாவில் சர்வதேச போட்டித்திறன் மிக்க உற்பத்திக்கான தொழில்நுட்பங்களை உருவாக்குவதில் கவனம் செலுத்தக்கூடிய 6 தொழில்நுட்ப புதுமை தளங்களை மத்திய கனரக தொழில்கள் மற்றும் பொது நிறுவனங்கள் அமைச்சர் திரு பிரகாஷ் ஜவடேகர் இன்று தொடங்கி வைத்தார்.
75-வது சுதந்திர தின கொண்டாட்டங்களின் போது நாட்டுக்குக் கிடைத்த பரிசாக இந்த தளங்கள் அமைந்துள்ளன என்றும், இந்தியாவின் அனைத்து தொழில்நுட்ப வளங்கள் மற்றும் தொடர்புடைய தொழில்துறைகளை ஒரே தளத்தில் கொண்டு வந்து, இந்திய தொழில்துறை எதிர்கொண்டு வரும் தொழில்நுட்ப பிரச்சினைகளுக்கான தீர்வுகளை உருவாக்க இவை உதவும் என்றும் திரு ஜவடேகர் கூறினார்.
தற்சார்பு இந்தியா மற்றும் இந்தியாவில் சர்வதேச போட்டித்திறன் மிக்க உற்பத்தி துறை ஆகிய லட்சியங்களை அடைய உதவும் விதத்தில் முக்கிய தொழில்நுட்பங்களை உள்நாட்டிலேயே உருவாக்க இந்த தளங்கள் உதவும் என்றும் அமைச்சர் தெரிவித்தார்.
ஐஐடி சென்னை, மத்திய உற்பத்தி தொழில்நுட்ப நிறுவனம், சர்வதேச வாகன தொழில்நுட்ப மையம், இந்திய வாகன ஆராய்ச்சி சங்கம், பெல் மற்றும் எச்எம்டி ஆகியவை ஐஐஎஸ்சி பெங்களூருவுடன் இணைந்து இந்த ஆறு தளங்களை உருவாக்கியுள்ளன.
ஆறு தொழில்நுட்ப தளங்களில் பதிவு செய்து கொள்வதற்கான இணைப்புகள் பின்வருமாறு:
a. https://aspire.icat.in
b. https://sanrachna.bhel.in/
c. https://technovuus.araiindia.com/
d. https://techport.hmtmachinetools.com
e. https://kite.iitm.ac.in/
f. https://drishti.cmti.res.in/
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732263
குடியரசுத் துணைத் தலைவர் செயலகம்
நாட்டில் ஊட்டச்சத்து புரட்சியை ஏற்படுத்த வேண்டியது அவசியம்: குடியரசுத் துணைத் தலைவர் அவுட் லுக் போஷான் விருதுகள் 2019-ஐ வழங்கினார்
நாட்டில் பெண் ஊட்டச்சத்து பிரச்சாரகர்கள் அல்லது குடியிருப்பு அளவிலான மாற்றத்தை ஏற்படுத்தக்கூடிய தலைவர்களை உருவாக்குதன் மூலம், ஊட்டச்சத்து புரட்சியை ஏற்படுத்த வேண்டும் என குடியரசுத் துணைத் தலைவர் திரு எம் வெங்கய்யா நாயுடு வலியுறுத்தியுள்ளார்.
புதுதில்லியில் இன்று  அவுட்லுக் இந்தியா நிறுவனத்தின் சார்பில் ஏற்பாடு செய்யப்பட்ட நிகழ்ச்சியில், அவுட்லுக் போஷான் விருதுகள் 2019-ஐ வழங்கி பேசிய அவர், கிராமங்கள் மற்றும் ஊரகக் குடியிருப்புகளில் வீடுவீடாக சென்று, ஊட்டச்சத்து பற்றிய ஆலோசனைகளை வழங்கி, விழிப்புணர்வு ஏற்படுத்தக்கூடியவர்கள் தலைவர்களாகத் திகழ வேண்டும் என்றார்.
தூய்மை இந்தியா இயக்கம் போன்று, ஊட்டச்சத்து பற்றாக்குறையை போக்க தேசிய அளவிலான இயக்கம் ஒன்று தொடங்கப்பட வேண்டும் என்று வலியுறுத்திய குடியரசுத் துணைத் தலைவர், ஊட்டச்சத்தின் அவசியம் குறித்து, விழிப்புணர்வை ஏற்படுத்த, தற்கால சமுதாயத்தின் வலிமைமிக்க தொடர்பு சாதனமாக திகழும் ஊடகங்கள் மற்றும் திரையுலகினர் முன்வர வேண்டும் என்றும் கேட்டுக் கொண்டார். ஊட்டச்சத்து பிரச்சினைக்கு தீர்வு காணும் பொறுப்பு, அரசாங்கத்திற்கு மட்டுமின்றி, சமுதாயத்திற்கும் உண்டு என்றும் அவர் தமது உரையில் குறிப்பிட்டார். மக்களின் மனோபாவம் மற்றும் சிந்தனையை மாற்ற வேண்டியது அவசியம் என்றும் அவர் கூறினார்.
மேலும், பெண்குழந்தைகளை காப்போம்-பெண்குழந்தைகளை படிக்க வைப்போம் உள்ளிட்ட திட்டங்களை போன்று ஊட்டச்சத்துப் பற்றாக்குறை மற்றும் ஊட்டச்சத்து சார்ந்த பிற பிரச்சினைகளுக்கு தீர்வுகாண தனி இயக்கம் தேவை என்றும் அவர் குறிப்பிட்டார். உடல்ரீதியாகவும், மன ரீதியாகவும் வலிமை பெற்ற புதிய தலைமுறை குடிமக்களை உருவாக்க ஏதுவாக, கர்ப்பிணிகள் மற்றும் பாலூட்டும் தாய்மார்கள் நலனில் அதிக அக்கறை செலுத்தப்பட வேண்டும் என்றும் அவர் வலியுறுத்தினார்.
இந்தியாவின் மக்கள் தொகையில் 65 சதவீதம் பேர் 35 வயதிற்கு உட்பட்டவர்களாக இருப்பதன் மூலம், நம்நாடு இளைய தலைமுறை நாடாக திகழ்கிறது என்று குறிப்பிட்ட திரு வெங்கய்யா நாயுடு, உலக நாடுகளில் இந்தியா விரைவான வளர்ச்சியையும், உரிய இடத்தையும் பெறுவதற்கு, இளைய தலைமுறையினரின் ஆரோக்கியம் மற்றும் உடல் நலனில் அக்கறை செலுத்த வேண்டியது அவசியம் என்றும் வலியுறுத்தினார். ஆரோக்கியமான நோய் எதிர்ப்பு சக்தி மற்றும் உயர்ந்த அறிவாற்றல் திறனுக்கு ஊட்டச்சத்து மிகவும் தேவை என்றும் குடியரசுத் துணைத் தலைவர் தெரிவித்தார்.
கூடுதல் விவரங்களுக்கு www.pib.nic.in என்ற இணையதளத்தை காணவும்.
மின்னணு மற்றும் தகவல் தொழில்நுட்பம்
தகவல் தொழில்நுட்ப வன்பொருள்களுக்கான இரண்டாம் கட்ட உற்பத்தியுடன் இணைந்த ஊக்கத் தொகைத் திட்டத்தின் கீழ் விண்ணப்பங்களை ஏற்றுக்கொள்வதற்கான தேதி 30 ஆகஸ்ட், 2023 வரை நீட்டிக்கப்பட்டுள்ளது
தகவல் தொழில்நுட்ப வன்பொருட்களுக்கான உற்பத்தியுடன் கூடிய ஊக்கத்தொகை  திட்டத்தின் இரண்டாம் கட்டத்துக்கு, 29 மே, 2023 அன்று அறிவிக்கை வெளியிடப்பட்டது. ரூ. 17,000 கோடி நிதி ஒதுக்கீட்டில் இத்திட்டம் அறிவிக்கப்பட்டது. நாட்டில் தகவல் தொழில்நுட்ப வன்பொருள் உற்பத்தி சூழலை விரிவுபடுத்துவதை இந்த திட்டம் நோக்கமாகக் கொண்டுள்ளது.
தகவல் தொழில்நுட்ப வன்பொருளுக்கான உற்பத்தியுடன் கூடிய ஊக்கத் தொகைத் திட்டத்தின் இரண்டாம் கட்ட செயல்பாட்டு வழிகாட்டுதல்கள் https://www.meity.gov.in/esdm/production-linked-incentive-scheme-pli-20-it-hardware என்ற தளத்தில் 14.07.2023 அன்று அறிவிக்கப்பட்டுள்ளன.
தகவல் தொழில்நுட்ப வன்பொருள்களுக்கான உற்பத்தியுடன் கூடிய ஊக்கத் தொகைத் திட்டத்தின் கீழ் விண்ணப்பங்களைப் பொறுவதற்கான தேதி ஆகஸ்ட் 30, 2023 வரை நீட்டிக்கப்பட்டுள்ளது. மேற்குறிப்பிட்ட திட்டத்திற்கு https://2.pliithw.com/login என்ற தளத்தில் விண்ணப்பிக்கலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1944283